
Projektas

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2015 M. RUGSĖJO 21 D. 
NUTARIMO NR. 1007 „DĖL KOMISIJOS UŽSIENIEČIŲ, KURIEMS REIKIA PRIEGLOBSČIO, PERKĖLIMO Į LIETUVOS RESPUBLIKOS TERITORIJĄ IR UŽSIENIEČIŲ INTEGRACIJOS ĮGYVENDINIMO KLAUSIMAMS KOORDINUOTI SUDARYMO“ PAKEITIMO

Nr. 
Vilnius

Lietuvos Respublikos Vyriausybė nutaria:
[bookmark: part_1a351715d032403c8c384b82107f779c][bookmark: _GoBack]1. Pakeisti Lietuvos Respublikos Vyriausybės 2015 m. rugsėjo 21 d. nutarimą          Nr. 1007 „Dėl Komisijos užsieniečių, kuriems reikia prieglobsčio, perkėlimo į Lietuvos Respublikos teritoriją ir užsieniečių integracijos įgyvendinimo klausimams koordinuoti sudarymo“ ir jį išdėstyti nauja redakcija:
„LIETUVOS RESPUBLIKOS VYRIAUSYBĖ

NUTARIMAS
DĖL KOMISIJOS UŽSIENIEČIŲ INTEGRACIJOS ĮGYVENDINIMUI KOORDINUOTI SUDARYMO 

Vadovaudamasi Lietuvos Respublikos Vyriausybės įstatymo 22 straipsnio 15 punktu ir 27 straipsnio 1, 4 ir 5 dalimis, Lietuvos Respublikos įstatymo „Dėl užsieniečių teisinės padėties“ 109 straipsnio 1 dalimi Lietuvos Respublikos Vyriausybė nutaria:
1. Sudaryti šią Komisiją užsieniečių integracijos įgyvendinimui koordinuoti (toliau – Komisija):
socialinės apsaugos ir darbo ministras (Komisijos pirmininkas);
socialinės apsaugos ir darbo viceministras (Komisijos pirmininko pavaduotojas);
finansų viceministras;
Jungtinių Tautų vyriausiojo pabėgėlių komisaro valdybos Lietuvoje atstovas;
kultūros viceministras;
Lietuvos Raudonojo Kryžiaus draugijos atstovas;
Lietuvos Respublikos Vyriausybės kanceliarijos atstovas;
Lietuvos savivaldybių asociacijos atstovas;
Lietuvos socialinių tyrimų centro atstovas;
Migracijos departamento prie Lietuvos Respublikos vidaus reikalų ministerijos atstovas;
Pabėgėlių priėmimo centro atstovas;
sveikatos apsaugos viceministras; 
švietimo, mokslo ir sporto viceministras;
Tautinių mažumų departamento prie Lietuvos Respublikos Vyriausybės atstovas;
Tarptautinės migracijos organizacijos Vilniaus biuro atstovas;
Užimtumo tarnybos prie Lietuvos Respublikos socialinės apsaugos ir darbo ministerijos atstovas;
užsienio reikalų viceministras;
Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos atstovas;
vidaus reikalų viceministras;
Vilniaus arkivyskupijos Carito atstovas.
2. Nustatyti Komisijai šias užduotis:
2.1. koordinuoti užsieniečių integracijos įgyvendinimą; 
2.2. koordinuoti pasirengimą integruoti į Lietuvos Respublikos teritoriją perkeliamus užsieniečius;
2.3. nagrinėti ir spręsti su užsieniečių integracijos įgyvendinimu ir pasirengimu integruoti į Lietuvos Respublikos teritoriją perkeliamus užsieniečius susijusius klausimus;
2.4. teikti pasiūlymus Lietuvos Respublikos Vyriausybei, kitoms valstybės ir (ar) savivaldybių institucijoms, įstaigoms, tarptautinėms ir nevyriausybinėms organizacijoms dėl užsieniečių integracijos įgyvendinimo ir pasirengimo integruoti į Lietuvos Respublikos teritoriją perkeliamus užsieniečius, taip pat dėl užsieniečių integracijos teisinio reguliavimo tobulinimo.
3. Nustatyti, kad:
3.1. personalinę Komisijos (narių ir pakaitinių narių) sudėtį tvirtina socialinės apsaugos ir darbo ministras;
3.2. Komisija šiuo nutarimu pavestoms užduotims vykdyti gali pasitelkti nepriklausomų ekspertų, valstybės ir (ar) savivaldybių institucijų, įstaigų ir (ar) organizacijų atstovų ir pagal poreikį sudaryti nuolatines ir (ar) laikinas ekspertų grupes;
3.3. Komisijos veiklą ūkiškai ir techniškai aptarnauja Lietuvos Respublikos socialinės apsaugos ir darbo ministerija.“
2. Pavesti šio nutarimo 1 punktu nauja redakcija dėstomo nutarimo 1 punkte nurodytoms ministerijoms, Lietuvos Respublikos Vyriausybės kanceliarijai, Tautinių mažumų departamentui prie Lietuvos Respublikos Vyriausybės, Migracijos departamentui prie Lietuvos Respublikos vidaus reikalų ministerijos, Užimtumo tarnybai prie Lietuvos Respublikos socialinės apsaugos ir darbo ministerijos, Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos, Pabėgėlių priėmimo centrui deleguoti savo atstovus į Komisiją užsieniečių integracijos įgyvendinimui koordinuoti (toliau – Komisija) kaip narius ir jų pakaitinius narius ne vėliau kaip per 14 kalendorinių dienų nuo šio nutarimo įsigaliojimo dienos.
3. Pasiūlyti Jungtinių Tautų vyriausiojo pabėgėlių komisaro valdybai Lietuvoje, Tarptautinės migracijos organizacijos Vilniaus biurui, Lietuvos savivaldybių asociacijai,  Lietuvos Raudonojo Kryžiaus draugijai, Lietuvos socialinių tyrimų centrui, Vilniaus arkivyskupijos Caritui deleguoti savo atstovus į Komisiją kaip narius ir jų pakaitinius narius ne vėliau kaip per 14 kalendorinių dienų nuo šio nutarimo įsigaliojimo dienos.



Ministras Pirmininkas	           



Socialinės apsaugos ir darbo ministras	            






